
Ministru kabineta rīkojums Nr. 129
Rīgā 2022. gada 24. februārī (prot. Nr. 10 3. §)
Grozījumi Ministru kabineta 2021. gada 9. oktobra rīkojumā Nr. 720 "Par ārkārtējās situācijas izsludināšanu"
· Izdarīt Ministru kabineta 2021. gada 9. oktobra rīkojumā Nr. 720 "Par ārkārtējās situācijas izsludināšanu" (Latvijas Vēstnesis, 2021, 195A., 198A., 203A., 208A., 214A., 219A., 227A., 229A., 232A., 236A., 242A., 247B. nr.; 2022, 5A., 8A., 13A., 18A., 24A., 29A., 30B., 32A. nr.) šādus grozījumus:
· 1. Izteikt 5.12.12. apakšpunktu šādā redakcijā:
· "5.12.12. ārtelpās privāti pulcējas ne vairāk kā 20 personas;".
· 2. Papildināt ar 5.12.13. apakšpunktu šādā redakcijā:
· "5.12.13. ārtelpās aizsargātas miermīlīgas pulcēšanās brīvības izpausmēs (sapulcēs, gājienos un piketos) pulcējas ne vairāk kā 3 000 personas."
· 3. Papildināt ar 23. punktu šādā redakcijā:
· "23. Atļaut valsts un pašvaldību institūcijām rīkot publiskus pasākumus ārtelpās epidemioloģiski nedrošā vidē līdz 3 000 personām, saskaņojot epidemioloģiskās drošības protokolu ar Slimību profilakses un kontroles centru un Veselības ministriju."

